3200 Faëton

3200 Faëton (Engels: 3200 Phaethon) word as 'n aktiewe asteroïed beskou, hoewel sy herkoms onseker is. Dit is in 1983 ontdek. Dit het 'n seldsame blou kleur, 'n lae albedo (0,07) en 'n sterk elliptiese wentelbaan wat van digby die son tot buite Mars se wentelbaan strek. Hierdie baan lyk soos 'n komeet s'n, maar in teenstelling met komete vorm Faëton geen koma, 'n wolk van stof en gas, nie.

Faëton kan ook tot naby die Aarde kom. Dit het in 1974 gebeur en weer op 16 Desember 2017, toe dit 10,3 miljoen kilometer van ons planeet af verbygeskeer het. Die blou kleur is waarskynlik die gevolg van die hoë temperatuur (800 oC) waaraan Faëton in die nabyheid van die son blootgestel word. Faëton se wentelbaan kom ooreen met die bane van die Geminides, wat in Desember altyd vir 'n meteoorreën sorg. Daar word vermoed dat Faëton dit veroorsaak.live science  Bizarre, Blue Space Rock Even Weirder Than Astronomers Thought 24 Oktober 2018 

Japannese sending
Die Japannese ruimtevaartorganisasie JAXA het planne vir 'n sending in 2028 om die DESTINY+-ruimtetuig by Faëton te laat verbyvlieg. 

Verwysings

Kategorie:Asteroïede